मुंबई। घरेलू सत्र के पहले टूर्नामेंट दिलीप ट्रॉफी के लिए भारतीय क्रिकेट कंट्रोल बोर्ड (बीसीसीआई) ने इंडिया ब्लू, इंडिया रेड और इंडिया ग्रीन टीमों का ऐलान कर दिया है। दिलीप ट्रॉफी की शुरुआत 17 अगस्त से हो रही है। बीते सीजन में विदर्भ को पहली बार रणजी ट्रॉफी का खिताब दिलाने वाले कप्तान फैज फजल को इंडिया-ब्लू की कप्तानी सौंपी गई है। तीनों टीमों में कई युवा खिलाडिय़ों को मौका मिला है। श्रीलंका दौरे पर भारतीय टेस्ट टीम में वापसी करने वाले सलामी बल्लेबाज अभिनव मुकुंद को इंडिया रेड का कप्तान नियुक्त किया गया है।